Document ID: 32007D0336

KOMISIJAS LĒMUMS
(2007. gada 8. maijs)
par Kopienas finansiālo atbalstu 2007. gadā atsevišķām Kopienas references laboratorijām dzīvnieku veselības un dzīvu dzīvnieku jomā
(izziņots ar dokumenta numuru K(2007) 1930)
(Autentisks ir tikai teksts angļu, dāņu, franču, spāņu, vācu un zviedru valodā)
(2007/336/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1), un jo īpaši tā 28. panta 2. punktu,
ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (2), un jo īpaši tās 32. panta 7. punktu,
tā kā:
(1)
Saskaņā ar Lēmuma 90/424/EEK 28. panta 1. punktu Kopienas references laboratorijām dzīvnieku veselības un dzīvu dzīvnieku jomā var piešķirt Kopienas atbalstu.
(2)
Komisijas 2006. gada 28. novembra Regulā (EK) Nr. 1754/2006, ar ko nosaka sīki izstrādātus noteikumus par Kopienas finansiālā atbalsta piešķiršanu Kopienas references laboratorijām dzīvnieku barības, pārtikas un dzīvnieku veselības nozarē (3), ir paredzēts, ka Kopienas finansiālo atbalstu piešķir, ja apstiprinātās darba programmas tiek īstenotas efektīvi un ja saņēmējs iesniedz visu vajadzīgo informāciju noteiktos termiņos.
(3)
Saskaņā ar Regulas (EK) Nr. 1754/2006 2. pantu Komisijas un Kopienas references laboratoriju savstarpējās attiecības ir noteiktas partnerattiecību nolīgumā, kam pievienota daudzgadu darba programma.
(4)
Komisija ir novērtējusi Kopienas references laboratoriju iesniegtās darba programmas un tām atbilstošās budžeta tāmes 2007. gadam.
(5)
Attiecīgi Kopienas finansiālais atbalsts jāpiešķir Kopienas references laboratorijām, kuras izraudzītas, lai izpildītu funkcijas un uzdevumus, kas paredzēti šādos tiesību aktos:
-
Padomes 2001. gada 23. oktobra Direktīvā 2001/89/EK par Kopienas pasākumiem klasiskā cūku mēra kontrolei (4),
-
Padomes 1992. gada 14. jūlija Direktīvā 92/66/EEK, ar ko ievieš Kopienas pasākumus Ņūkāslas slimības kontrolei (5),
-
Padomes 1992. gada 19. maija Direktīvā 92/40/EEK, ar ko ievieš Kopienas pasākumus putnu gripas kontrolei (6),
-
Padomes 1992. gada 17. decembra Direktīvā 92/119/EEK, ar ko ievieš vispārīgus Kopienas pasākumus noteiktu dzīvnieku slimību kontrolei un īpašus pasākumus saistībā ar cūku vezikulāro slimību (7),
-
Padomes 1993. gada 24. jūnija Direktīvā 93/53/EEK, ar ko ievieš obligātos Kopienas pasākumus noteiktu zivju slimību kontrolei (8),
-
Padomes 1995. gada 22. decembra Direktīvā 95/70/EK, ar ko ievieš Kopienas obligātos pasākumus noteiktu gliemeņu slimību kontrolei (9),
-
Padomes 1992. gada 29. aprīļa Direktīvā 92/35/EEK, ar ko paredz kontroles noteikumus un pasākumus Āfrikas zirgu mēra apkarošanai (10),
-
Padomes 2000. gada 20. novembra Direktīvā 2000/75/EK, ar ko paredz īpašus noteikumus infekciozā katarālā drudža kontrolei un apkarošanai (11),
-
Padomes 2000. gada 20. marta Lēmumā 2000/258/EK, ar ko tiek izraudzīta īpaša iestāde, kas atbildīga par tādu kritēriju noteikšanu, kas vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai (12),
-
Padomes 2002. gada 27. jūnija Direktīvā 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (13),
-
Padomes 1996. gada 23. jūlija Lēmumā 96/463/EK, ar ko nosaka references struktūru, kas atbild par sadarbību liellopu sugas tīršķirnes vaislas dzīvnieku testēšanas metožu un rezultātu novērtējuma unificēšanā (14),
-
Padomes 2003. gada 29. septembra Direktīvā 2003/85/EK par Kopienas pasākumiem mutes un nagu sērgas kontrolei, ar kuru atceļ Direktīvu 85/511/EEK un Lēmumus 89/531/EEK un 91/665/EEK un groza Direktīvu 92/46/EEK (15),
-
Regulā (EK) Nr. 882/2004 attiecībā uz brucelozi.
(6)
Finansiālais atbalsts Kopienas references laboratoriju darbībai un semināru organizēšanai jāpiešķir arī atbilstoši Regulas (EK) Nr. 1754/2006 noteikumiem par attaisnotiem izdevumiem.
(7)
Saskaņā ar 3. panta 2. punkta a) apakšpunktu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu (16) dzīvnieku slimību izskaušanas un kontroles programmas (veterināros pasākumus) finansē Eiropas Lauksaimniecības garantiju fonds. Finanšu kontrolei jāpiemēro minētās regulas 9., 36. un 37. pants.
(8)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Attiecībā uz klasisko cūku mēri Kopiena piešķir finansiālo atbalstu Institut für Virologie der Tierärztlichen Hochschule, Hannover, Vācijā Direktīvas 2001/89/EK IV pielikumā minēto funkciju un uzdevumu izpildei.
Kopienas finansiālais atbalsts sedz 100 % attaisnoto izmaksu, kā noteikts Regulā (EK) Nr. 1754/2006, kas minētajam institūtam radušās saistībā ar darba programmu, un laika posmam no 2007. gada 1. janvāra līdz 31. decembrim tā maksimālā summa ir EUR 232 000, no kuras ne vairāk kā EUR 18 000 izmanto, organizējot praktisko darbsemināru par klasiskā cūku mēra diagnostikas paņēmieniem.
2. pants
Attiecībā uz Ņūkāslas slimību Kopiena piešķir finansiālo atbalstu Central Veterinary Laboratory, Addlestone, Apvienotajā Karalistē Direktīvas 92/66/EEK V pielikumā minēto funkciju un uzdevumu izpildei.
Kopienas finansiālais atbalsts sedz 100 % attaisnoto izmaksu, kā noteikts Regulā (EK) Nr. 1754/2006, kas minētajai laboratorijai radušās saistībā ar darba programmu, un maksimālā summa laika posmam no 2007. gada 1. janvāra līdz 31. decembrim ir EUR 77 000.
3. pants
Attiecībā uz putnu gripu Kopiena piešķir finansiālo atbalstu Central Veterinary Laboratory, Addlestone, Apvienotajā Karalistē Direktīvas 92/40/EEK V pielikumā minēto funkciju un uzdevumu izpildei.
Kopienas finansiālais atbalsts sedz 100 % attaisnoto izmaksu, kas minētajai laboratorijai radušās saistībā ar darba programmu, un maksimālā summa laika posmam no 2007. gada 1. janvāra līdz 31. decembrim ir EUR 406 000.
4. pants
Attiecībā uz cūku vezikulāro slimību Kopiena piešķir finansiālo atbalstu Pirbright Laboratory Apvienotajā Karalistē Direktīvas 92/119/EEK III pielikumā minēto funkciju un uzdevumu izpildei.
Kopienas finansiālais atbalsts sedz 100 % attaisnoto izmaksu, kā noteikts Regulā (EK) Nr. 1754/2006, kas minētajai laboratorijai radušās saistībā ar darba programmu, un maksimālā summa laika posmam no 2007. gada 1. janvāra līdz 31. decembrim ir EUR 126 000.
5. pants
Attiecībā uz mutes un nagu sērgu Kopiena piešķir finansiālo atbalstu Pirbright Laboratory Apvienotajā Karalistē Direktīvas 2003/85/EK XVI pielikumā minēto funkciju un uzdevumu izpildei.
Kopienas finansiālais atbalsts sedz 100 % attaisnoto izmaksu, kā noteikts Regulā (EK) Nr. 1754/2006, kas minētajai laboratorijai radušās saistībā ar darba programmu, un maksimālā summa laika posmam no 2007. gada 1. janvāra līdz 31. decembrim ir EUR 274 000.
6. pants
Attiecībā uz zivju slimībām Kopiena piešķir finansiālo atbalstu Dānijas veterinārajam institūtam Aarhus, Dānijā Direktīvas 93/53/EEK C pielikumā minēto funkciju un uzdevumu izpildei.
Kopienas finansiālais atbalsts sedz 100 % attaisnoto izmaksu, kā noteikts Regulā (EK) Nr. 1754/2006, kas minētajam institūtam radušās saistībā ar darba programmu, un maksimālā summa laika posmam no 2007. gada 1. janvāra līdz 31. decembrim ir EUR 150 000.
7. pants
Attiecībā uz gliemeņu slimībām Kopiena piešķir finansiālo atbalstu IFREMER, La Tremblade, Francijā Direktīvas 95/70/EK B pielikumā minēto funkciju un uzdevumu izpildei.
Kopienas finansiālais atbalsts sedz 100 % attaisnoto izmaksu, kā noteikts Regulā (EK) Nr. 1754/2006, kas minētajam institūtam radušās saistībā ar darba programmu, un maksimālā summa laika posmam no 2007. gada 1. janvāra līdz 31. decembrim ir EUR 90 000.
8. pants
Attiecībā uz Āfrikas zirgu mēri Kopiena piešķir finansiālo atbalstu Laboratorio central de veterinaria de Madrid, Algete, Spānijā Direktīvas 92/35/EEK I pielikumā minēto funkciju un uzdevumu izpildei.
Kopienas finansiālais atbalsts sedz 100 % attaisnoto izmaksu, kā noteikts Regulā (EK) Nr. 1754/2006, kas minētajai laboratorijai radušās saistībā ar darba programmu, un laika posmam no 2007. gada 1. janvāra līdz 31. decembrim tā maksimālā summa ir EUR 98 000, no kuras ne vairāk kā EUR 38 000 izmanto, organizējot praktisko darbsemināru par Āfrikas zirgu mēra diagnostikas paņēmieniem.
9. pants
Attiecībā uz infekciozo katarālo drudzi Kopiena piešķir finansiālo atbalstu Pirbright Laboratory Apvienotajā Karalistē Direktīvas 2000/75/EK II pielikumā minēto funkciju un uzdevumu izpildei.
Kopienas finansiālais atbalsts sedz 100 % attaisnoto izmaksu, kā noteikts Regulā (EK) Nr. 1754/2006, kas minētajai laboratorijai radušās saistībā ar darba programmu, un laika posmam no 2007. gada 1. janvāra līdz 31. decembrim tā maksimālā summa ir EUR 373 000, no kuras ne vairāk kā EUR 45 000 izmanto, organizējot praktisko darbsemināru par infekciozā katarālā drudža diagnostikas paņēmieniem.
10. pants
Attiecībā uz trakumsērgas seroloģiju Kopiena piešķir finansiālo atbalstu AFSSA laboratorijai Nancy, Francijā Direktīvas 2000/258/EK II pielikumā minēto funkciju un uzdevumu izpildei.
Kopienas finansiālais atbalsts sedz 100 % attaisnoto izmaksu, kā noteikts Regulā (EK) Nr. 1754/2006, kas minētajai laboratorijai radušās saistībā ar darba programmu, un maksimālā summa laika posmam no 2007. gada 1. janvāra līdz 31. decembrim ir EUR 200 000.
11. pants
Attiecībā uz brucelozi Kopiena piešķir finansiālo atbalstu AFSSA - Laboratoire d’études et de recherches en pathologie animale et zoonoses, Maisons-Alfort, Francijā Regulas 882/2004 32. panta 2. punktā minēto funkciju un uzdevumu izpildei.
Kopienas finansiālais atbalsts sedz 100 % attaisnoto izmaksu, kā noteikts Regulā (EK) Nr. 1754/2006, kas minētajai laboratorijai radušās saistībā ar darba programmu, un laika posmam no 2007. gada 1. janvāra līdz 31. decembrim tā maksimālā summa ir EUR 250 000, no kuras ne vairāk kā EUR 35 000 izmanto, organizējot praktisko darbsemināru par brucelozes diagnostikas paņēmieniem.
12. pants
Attiecībā uz Āfrikas cūku mēri Kopiena piešķir finansiālo atbalstu Centro de Investigación en Sanidad Animal, Valdeolmos, Madrid, Spānijā Direktīvas 2002/60/EK V pielikumā minēto funkciju un uzdevumu izpildei.
Kopienas finansiālais atbalsts sedz 100 % attaisnoto izmaksu, kā noteikts Regulā (EK) Nr. 1754/2006, kas minētajam pētniecības centram radušās saistībā ar darba programmu, un maksimālā summa laika posmam no 2007. gada 1. janvāra līdz 31. decembrim ir EUR 120 000.
13. pants
Lai novērtētu liellopu sugu tīršķirnes vaislas dzīvnieku testēšanas metožu rezultātus un saskaņotu dažādās testēšanas metodes, Kopiena piešķir finansiālo atbalstu INTERBULL Centre, Uppsala, Zviedrijā Lēmuma 96/463/EK II pielikumā minēto funkciju un uzdevumu izpildei.
Kopienas finansiālais atbalsts sedz 100 % izmaksu, kas minētajam centram radušās saistībā ar darba programmu, un maksimālā summa laika posmam no 2007. gada 1. janvāra līdz 31. decembrim ir EUR 80 000.
14. pants
Šis lēmums ir adresēts:
-
Institut für Virologie der Tierärztlichen Hochschule, Hannover, Vācijā;
-
Central Veterinary Laboratory, Addlestone, Apvienotajā Karalistē;
-
Pirbright Laboratory, Apvienotajā Karalistē;
-
Dānijas veterinārajam institūtam Aarhus, Dānijā;
-
IFREMER, La Tremblade, Francijā;
-
Laboratorio central de veterinaria de Madrid, Algete, Spānijā;
-
AFSSA laboratorijai Nancy, Francijā;
-
AFSSA - Laboratoire d’études et de recherches en pathologie animale et zoonoses, Maisons-Alfort, Francijā;
-
Centro de Investigacin en Sanidad Animal, Valdeolmos, Madrid, Spānijā;
-
INTERBULL Centre, Uppsala, Zviedrijā.
Briselē, 2007. gada 8. maijā

Labels: 19
5
7
0
6